《春晚遣兴》
宋代·喻良能

乳鸭池塘春水满，秋千院落东风暖。
帘间燕子语虽忙，叶底黄鹂啼更缓。
长大何如年少时，雕鞍骏马踏芳菲。
闭门不觉庭花落，颠倒残红作地衣。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。